एटीएम बदलकर खाते से निकाले डेढ़ लाख
एटीएमकार्ड बदलकर ठगों ने बुजुर्ग के खाते से डेढ़ लाख रुपए निकाल लिए। बुजुर्ग की मौत के एक माह बाद उसके बेटे ने खाता चेक कराया तो रकम गायब देखकर उसके होश उड़ गए। पड़ताल करने पर एटीएम के जरिये कैश निकालने का खुलासा हुआ, जिसके बाद पीड़ित ने सांपला थाने में शिकायत दी। पुलिस ने अज्ञात ठगों के खिलाफ केस दर्ज कर मामले की जांच-पड़ताल शुरू कर दी है।
झज्जर के गांव छोछी निवासी सत्यवान ने सांपला थाने में दी शिकायत में कहा है कि उसके पिता मांगेराम का खाता सांपला पीएनबी बैंक में है। उसके पिता 26 अक्टूबर 2016 को सांपला में एटीएम से पैसे निकलवाने आए थे। दस हजार रुपए निकालने के बाद वे वापस लौट आए। सत्यवान का कहना है कि उसके पिता पैसे निकालने के लिए अकसर सांपला निवासी श्रीभगवान उर्फ काला की मदद लेते थे। उसका कहना है कि उसके पिता की एक फरवरी 2017 को मौत हो गई, तब से उनके खाते में लेन-देन बंद था। कुछ दिन पहले उसने अपने पिता का खाता चेक किया तो उसमें से डेढ़ लाख रुपए गायब मिले। पड़ताल करने पर पता चला कि किसी ने उनका एटीएम बदलकर उनके खाते से रकम निकाली है। शनिवार को पीड़ित ने सांपला थाने में शिकायत देकर कार्रवाई की मांग की।
छोछी के युवक ने सांपला थाने में दी शिकायत
hin_Deva hin_Deva hin_Deva hin_Deva